രജതജൂബിലി ആഘോഷം പയ്യാവൂര്: ജനകീയാസൂത്രണ പ്രസ്ഥാനത്തിന്റെ ഇരുപത്തിയഞ്ചാം വാര്ഷികാഘോഷങ്ങള്ക്ക് ഏരുവേശി പഞ്ചായത്തില് തുടക്കമായി. ചെമ്ബേരി മദര് തെരേസ ഓഡിറ്റോറിയത്തില് സജീവ് ജോസഫ് എംഎല്എ ഉദ്ഘാടനം ചെയ്തു. പഞ്ചായത്ത് പ്രസിഡന്റ് ടെസി ഇമ്മാനുവല് അധ്യക്ഷത വഹിച്ചു.1995 മുതല് 2020 വരെയുള്ള കാലഘട്ടത്തില് പഞ്ചായത്തിന് വേണ്ടി പ്രയത്നിച്ച പഞ്ചായത്ത് പ്രസിഡന്റുമാര്, സ്റ്റാന്ഡിംഗ് കമ്മിറ്റി ചെയര്മാന്മാര്, മെമ്ബര്മാര് എന്നിവരെ മെമന്റോ നല്കി ആദരിച്ചു. ചടങ്ങില് വൈസ് പ്രസിഡന്റ് മധു തൊട്ടിയില്, വികസന സ്റ്റാന്ഡിംഗ് കമ്മിറ്റി ചെയര്പേഴ്സണ് ഷൈല ജോയ്, മെംബര്മാരായ രാധാമണി ശ്രീധരന് ഷിജ ഷിബു, ജസ്റ്റിസന് തുളുമ്ബന്മാക്കല്, ഏബ്രഹാം കാവനാടിയില്, മുന് പ്രസിഡന്റ് ജോണി മുണ്ടയ്ക്കല്, കെ.പി. കുമാരന്, ടി.ടി. സ്വപ്ന, കെ.പി. ബാലചന്ദ്രന്, എ.പി. ജോസഫ്,പഞ്ചായത്ത് സെക്രട്ടറി റോബര്ട്ട് ജോസഫ് ,അസിസ്റ്റന്റ് സെക്രട്ടറി ബിജോയ് മാത്യു, അവതരിപ്പിച്ചു. ചപ്പാരപ്പടവ്: ചപ്പാരപ്പടവ് പഞ്ചായത്ത് ജനകീയാസൂത്രണ പദ്ധതിയുടെ രജത ജൂബിലി വാര്ഷികാഘോഷം മുന് കില ഡയറക്ടര് ഡോ. പി.പി. ബാലന് ഉദ്ഘാടനം ചെയ്തു. പഞ്ചായത്ത് വൈസ് പ്രസിഡന്റ് അബ്ദുറഹിമാന് പെരുവണ അധ്യക്ഷത വഹിച്ചു. പ്രസിഡന്റ് സുനിജ ബാലകൃഷ്ണന് റിപ്പോര്ട്ട് അവതരിപ്പിച്ചു. ഡോ.പി.പി. ബാലന്, സുനിജ ബാലകൃഷ്ണന്, പി. ലത, സജി ഓതറ, പി.ജെ. മാത്യു, എം. മൈമൂനത്ത് എന്നിവരെ ചടങ്ങില് ആദരിച്ചു. പഞ്ചായത്ത് സെക്രട്ടറി എ.വി. പ്രകാശന്,. കെ.വി. രാഘവന്, വി.പി. ഗോവിന്ദന്, എം. അജ്മല്, തങ്കമ്മ സണ്ണി, ജോസ് തോമസ് എന്നിവര് പ്രസംഗിച്ചു.